दरअसल, मुफ्त में किसी भी छपी हुई सामग्री को खोजने की सुविधा देने वाला गूगल इंडिया विज्ञापन के माध्यम से सालाना करोड़ों रुपये की कमाई करता है। पर इस कमाई पर टैक्स चुकाए बिना ही अपनी दूसरी कंपनियों के मार्फत विदेश भेज देता है। इसके लिए भारत में ही उसने गूगल इंडिया के अलावा इंडोक्सोन इंडिया प्राइवेट लिमिटेड और विरोकेम इंफो इंडिया प्राइवेट लिमिटेड नाम की कंपनी भी बना रखी है। राजस्व विभाग के पास मौजूद दस्तावेजों के मुताबिक गूगल इंडिया ने इन दोनों कंपनियों में बड़ी मात्रा में निवेश किया है।